สวัสดีค่ะ อยากทราบว่าถ้าลูกมีอาการแบบว่า ตื่นนอนมามีขี้ตาเยอะมากกว่าปกติ แต่ขี้ตาแห้งนะคะ ไม่แฉะ และน้ำตาก็ไหลตลอดเวลา เป็นข้างซ้ายข้างเดียว เป็นแบบนี้มา 3-4 วันแล้วอ่ะค่ะ
สวัสดีครับ nuttarikaหากมีอาาการน้ำตาลไหลตลอดเวลา ร่วมกับไม่มีภาวะการอักเสบอะไรของดวงตา หรือภาวะตาแดงนั้น ในเด็กทารก อาจจะคิดถึงภาวะต่อมน้ำตาอุดตันได้ครับท่อน้ำตาอุดตัน(Nasolacrimal duct obstruction) เป็นภาวะที่มีการอุดตันของท่อระบายน้ำตา ทำให้ผู้ป่วยมีอาการน้ำตาไหลมากจนเอ่อคลอเบ้าตาอยู่ตลอดเวลา โดยมักจะเป็นกับตาเพียงข้างเดียว ซึ่งพบได้มากในเด็กทารกโดยจะมีอาการน้ำตาคลอที่เบ้าตาหรือตาแฉะ ตามด้วยน้ำตาไหลมาก โดยที่เด็กไม่ได้ร้องไห้ และบางครั้งอาจมีขี้ตาด้วยเป็นครั้งคราววิธีรักษาท่อน้ำตาอุดตันแนะนำไปพบจักษุแพทย์ก่อนเสมอ เพื่อรับการตรวจวินิจฉัยให้ถูกต้องสำหรับเด็ก โดยทั่วไปจักษุแพทย์มักจะแนะนำให้แม่เริ่มต้นด้วยการนวดบริเวณหัวตาซึ่งเป็นตำแหน่งของท่อน้ำตาที่อุดตันก่อน เพื่อเป็นการเพิ่มความดันภายในท่อน้ำตาซึ่งจะช่วยดันให้แผ่นพังผืดบาง ๆ ที่ขวางลิ้นเปิดปิดในท่อน้ำตาเปิดออก โดยทั่วไปแล้วประมาณ 70-90% จะหายเป็นปกติได้เองภายใน 1 ปี